Dum la Praga Printempo, kiu altiris multan internacian atenton en 1968, multaj membroj de la akademia komunumo de Palacký partoprenis en demokratiigaj klopodoj, serĉante movi la regantan totalisman diktaturon direkte al socialisma demokratio. La movado estis disbatita kaj la reformoj renversitaj kiam la kombinitaj armeoj de Varsovia Pakto de Sovet-Unio, Bulgario, Germana Demokratia Respubliko, Hungario kaj Pollando
invadis Ĉeĥoslovakion. Sekvis sovetia armea okupo. Tiutempe la "Union of University Students of Bohemia and Moravia", nova studenta organizo, estis establita en Olomouc, kaj poste organizis studentajn strikojn en Aŭtuno 1968. En la sama tempo klopodoj estis faritaj por restarigi la Fakultaton de Teologio, sed ili malsukcesis kaj ĝi restis ne pli ol branĉo de la Universitato Karla Teologia Fakultato de Litoměřice, kaj estis devigita fermiĝi denove en 1974.